CELEX: 62012TN0168
Language: el
Date: 2012-04-13 00:00:00
Title: Υπόθεση T-168/12: Αγωγή της 13ης Απριλίου 2012 — Georgias κ.λπ. κατά Συμβουλίου και Επιτροπής

9.6.2012   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 165/33
            
         Αγωγή της 13ης Απριλίου 2012 — Georgias κ.λπ. κατά Συμβουλίου και Επιτροπής
   (Υπόθεση T-168/12)
   2012/C 165/55
   Γλώσσα διαδικασίας: η αγγλική
   
      Διάδικοι
   
   
      Ενάγοντες: Aguy Clement Georgias (Harare, Zimbabwe) Trinity Engineering (Private) Ltd (Harare)·και Georgiadis Trucking (Private) Ltd (Harare) (εκπρόσωποι: M. Robson και E. Goulder, solicitors, και H. Mercer, δικηγόρος)
   
      Εναγόμενοι: Ευρωπαϊκή Επιτροπή και Συμβούλιο της Ευρωπαϊκής Ένωσης
   
      Αιτήματα των εναγόντων
   
   Οι ενάγοντες ζητούν από το Γενικό Δικαστήριο:
   
               —
            
            
               να υποχρεώσει την Ευρωπαϊκή Ένωση και την Επιτροπή και/ή το Συμβούλιο να αποκαταστήσει τη ζημία που προκλήθηκε από την επιβολή ορισμένων περιοριστικών μέτρων σε βάρος της Ζιμπάμπουε, καταβάλλοντας στους ενάγοντες βάσει των άρθρων 268 ΣΛΕΕ και του άρθρου 340 ΣΛΕΕ, παράγραφος 2, τα ακόλουθα ποσά ή οποιοδήποτε άλλο ποσό επιδικάσει το Δικαστήριο:
               
                           i)
                        
                        
                           469 520,24 ευρώ (EUR) ή ισοδύναμο ποσό στην Trinity,
                        
                     
                           ii)
                        
                        
                           5 627 020 ευρώ (EUR) ή ισοδύναμο ποσό στη Georgiadis,
                        
                     
                           iii)
                        
                        
                           374 986,57 ευρώ (EUR) ή ισοδύναμο ποσό στον Senator Georgias,
                        
                     
                           iv)
                        
                        
                           οποιοδήποτε ποσό το Δικαστήριο κρίνει κατάλληλο προς χρηματική ικανοποίηση του Senator Georgias για την προβαλλόμενη ηθική βλάβη,
                        
                     
                           v)
                        
                        
                           επιτόκιο 8 % ετησίως επί των ανωτέρω ποσών ή οποιοδήποτε άλλο επιτόκιο αποφασίσει το Δικαστήριο·
                        
                     
         
               —
            
            
               να διατάξει εκτίμηση της ζημίας που υπέστησαν οι ενάγοντες, αν και στον βαθμό που το Δικαστήριο κρίνει αναγκαίο·
            
         
               —
            
            
               να καταδικάσει την Επιτροπή και/ή το Συμβούλιο στα δικαστικά έξοδα των εναγόντων.
            
         
      Ισχυρισμοί και κύρια επιχειρήματα
   
   Προς στήριξη της αγωγής, με την οποία ζητείται αποζημίωση από την Ευρωπαϊκή Ένωση για εξωσυμβατική ευθύνη, οι ενάγοντες προβάλλουν δύο λόγους.
   
               1)
            
            
               Με τον πρώτο λόγο επικαλούνται την πραγματοποίηση παράνομων ενεργειών κατά την έκδοση του κανονισμού (ΕΚ) 412/2007 της Επιτροπής, της 16ης Απριλίου 2007, που τροποποιεί τον κανονισμό (ΕΚ) 314/2004 του Συμβουλίου για ορισμένα περιοριστικά μέτρα όσον αφορά τη Ζιμπάμπουε (ΕΕ L 101, σ. 6):
               
                           i)
                        
                        
                           πρόδηλη πλάνη εκτιμήσεως των πραγματικών περιστατικών σε συνδυασμό με προσβολή των δικαιωμάτων άμυνας και του δικαίωμα αποτελεσματικής δικαστικής προστασίας,
                        
                     
                           ii)
                        
                        
                           κατάχρηση εξουσίας,
                        
                     
                           iii)
                        
                        
                           προσβολή των δικαιωμάτων άμυνας όσον αφορά τις ανανεώσεις των μέτρων δεσμεύσεως των περιουσιακών στοιχείων.
                        
                     
         
               2)
            
            
               Με τον δεύτερο λόγο διατείνονται ότι η προσκληθείσα ζημία περιλαμβάνει:
               
                           i)
                        
                        
                           απώλεια συγκεκριμένων επιχειρηματικών ευκαιριών από την εξωεδαφική εφαρμογή της δεσμεύσεως περιουσιακών στοιχείων όλων των ενδιαφερομένων που ασκούν επιχειρηματική δραστηριότητα εντός της Ευρωπαϊκής Ένωσης,
                        
                     
                           ii)
                        
                        
                           ανασφάλεια λόγω ενδεχόμενης επιχειρηματική ζημίας εντός της Ευρωπαϊκής Ένωσης,
                        
                     
                           iii)
                        
                        
                           ζημίες που προκάλεσε η εφαρμογή του εν λόγω κανονισμού σε βάρος του Senator Georgias, τον Μάιο του 2007 και οι σχετικές ανανεώσεις της εφαρμογής του, καθώς και χρηματική και ηθική βλάβη συνεπεία του αποκλεισμού του από το έδαφος της Ευρωπαϊκής Ένωσης και της δεσμεύσεως των περιουσιακών του στοιχείων.